La estructura elíptica nun constitúi la única diferencia ente esta y el restu de fortaleces romanes construyíes en Britania. Deva Victrix yera un 20% más estensa —4 hectárees— que les fortaleces dEboracum (York) —ulterior capital de Britania Inferior— y Isca Augusta (Caerleon). Coles mesmes, les muralles de Chester fueron construyíes emplegando enormes bloques darenisca ensin utilizar el morteru; ello rique un mayor esfuerciu y habilidá que los métodos usaos na construcción de Eboracum y Isca Augusta y solía tar acutáu pa edificar estructures importantes como templos o muralles de ciudaes, non de fortaleces. La inusual esistencia dedificios asitiaos nel corazón del fuerte —seición un 4 hectárees mayor que la del restu de fortaleces— dio pie a que munchu historiadores afirmen que lalministrador provincial ordenó la so construcción. Cuando les obres empecipiaron el gobernador britanu yera Cneo Julio Agrícola; ello ye que les tuberíes de plomu que conducíen lagua a la estructura elíptica lleven inscritul so nome. Diches inscripciones constitúin la única prueba de quun edificiu de la provincia taba sol so control direutu. Toles diferencies mentaes suxuren questa fortaleza punxo ser la sede alministrativa dAgrícola en Britania, siendo desa manera y a tolos efeutos la capital provincial. Una investigación llevada a cabu pol programa televisivu Timewatch especuló con esta posibilidá.